**LAZDIJŲ RAJONO SAVIVALDYBĖS TARYBOS SPRENDIMO**

**„DĖL VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO STRUKTŪROS PATVIRTINIMO“ PROJEKTO**

**AIŠKINAMASIS RAŠTAS**

2021-12-16

Lazdijai

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, viešosios įstaigos Lazdijų socialinių paslaugų centro įstatų, patvirtintų Lazdijų rajono savivaldybės tarybos 2011 m. gegužės 24 d. sprendimu Nr. 5TS-43 „Dėl viešųjų įstaigų įstatų pakeitimo ir patvirtinimo“, 46.2.3 papunkčiu bei atsižvelgiant į viešosios įstaigos Lazdijų socialinių paslaugų centro 2021-12-16 raštą Nr. SPCS-606 „Dėl struktūros patvirtinimo“.

Šio sprendimo projekto tikslas – racionaliau naudoti materialiuosius, finansinius, informacinius ir žmogiškuosius išteklius, mažinti įstaigos valdymo išlaidas.

Vadovaujantis Lazdijų rajono savivaldybės kontrolės ir audito tarnybos 2021 m. liepos 14 d. išvadų Nr. I 6.1-41 35 punkte nurodytomis rekomendacijomis, VšĮ Lazdijų socialinių paslaugų centras yra įpareigotas inicijuoti VšĮ Lazdijų socialinių paslaugų centro struktūros pakeitimą iki 2021 metų gruodžio 31 d.

Lazdijų rajono savivaldybės tarybos 2021 m. spalio 22 d. sprendimu Nr. 5TS-885 „Dėl viešosios įstaigos Lazdijų socialinių paslaugų centro didžiausio leistino pareigybių skaičiaus patvirtinimo“ nuo 2022 m. sausio 1 d. nustatytas didžiausias leistinas viešosios įstaigos Lazdijų socialinių paslaugų centro pareigybių skaičius (t. y. 84,50 pareigybės) nesikeičia. Patvirtinus naują struktūrą, papildomai lėšų nereiks.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus vedėjo pavaduotoja Neringa Apolskienė.

Socialinės paramos ir sveikatos skyriaus

vedėjo pavaduotoja Neringa Apolskienė